इन लोगों का मानना है कि बिल्डरों और ब्रोकरों से मिलने के दो फायदे हैं। पहला ये कि संपत्ति खरीदने वाले को धोखा नहीं होता तो दूसरी ओर सही ब्रोकर और एजेंट ही इन लोगों के साथ जुड़ना चाहते हैं। अपने पोर्टल को और प्रसिद्ध करने के लिए इन लोगों ने हाल ही में तीन दिनों का प्रॉपर्टी शो का आयोजन किया। जिसका नाम रखा “विदर्भ प्रॉपर्टी एक्सपो”। इसमें 45 रियल एस्टेट कंपनियों ने हिस्सा लिया। शो के बाद इनको अच्छी प्रतिक्रियायें मिली हैं। निखिल किटुकले पुणे में रहते हैं। जो सेल्स और मार्केटिंग का काम देखते हैं। जबकि निखिल निंबोरकर अमरावती में रहते हैं। इनकी टीम में 8 लोग हैं जो प्रशासनिक कामों को देखती है। दोनों के अलग अलग शहरों में रहने के बावजूद इनके काम में कोई असर नहीं पड़ता। दोनों के बीच बेहतर तालमेल की वजह से इनके काम में गलती की कोई संभावना ही नहीं रहती। इनकी कंपनी को हाल ही में angel investor ने 10 लाख रुपये का निवेश किया है जिसके बाद इनकी योजना अगले एक साल के अंदर महाराष्ट्र के दूसरे शहरों में भी अपना कारोबार फैलाने की है।